ข้อบังคับมหาวิทยาลัยเทคโนโลยีพระจอมเกล้าพระนครเหนือข้อบังคับมหาวิทยาลัยเทคโนโลยีพระจอมเกล้าพระนครเหนือว่าด้วยเครื่องแบบเครื่องหมายและเครื่องแต่งกายนักศึกษาพ.ศ. ๒๕๕๔ เพื่อแสดงเอกลักษณ์ความภาคภูมิและเกียรติศักดิ์นักศึกษาของมหาวิทยาลัยเทคโนโลยีพระจอมเกล้าพระนครเหนือซึ่งพระบาทสมเด็จพระเจ้าอยู่หัวภูมิพลอดุลยเดชรัชกาลปัจจุบันพระราชทานพระปรมาภิไธยและพระบรมราชลัญจกรในพระบาทสมเด็จพระจอมเกล้าเจ้าอยู่หัวเป็นชื่อและตราสัญลักษณ์ของมหาวิทยาลัย กอปรกับมีการเปลี่ยนสถานภาพของมหาวิทยาลัยเป็นสถาบันอุดมศึกษาของรัฐตามพระราชบัญญัติมหาวิทยาลัยเทคโนโลยีพระจอมเกล้าพระนครเหนือพ.ศ. ๒๕๕๐อาศัยอำนาจตามความในมาตรา ๒๒ (๒) และมาตรา ๖๕แห่งพระราชบัญญัติมหาวิทยาลัยเทคโนโลยีพระจอมเกล้าพระนครเหนือ พ.ศ. ๒๕๕๐ประกอบกับมติสภามหาวิทยาลัยในคราวประชุม ครั้งที่ ๕/๒๕๕๓ เมื่อวันที่ ๒๒ กันยายนพ.ศ. ๒๕๕๓ จึงให้ตราข้อบังคับนี้ไว้ ดังต่อไปนี้ข้อ ๑ ข้อบังคับนี้เรียกว่า ข้อบังคับมหาวิทยาลัยเทคโนโลยีพระจอมเกล้าพระนครเหนือ ว่าด้วยเครื่องแบบเครื่องหมายและเครื่องแต่งกายนักศึกษา พ.ศ. ๒๕๕๔ข้อ ๒[๑] ข้อบังคับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ให้ยกเลิกข้อบังคับสถาบันเทคโนโลยีพระจอมเกล้าพระนครเหนือว่าด้วยเครื่องแบบเครื่องหมายและเครื่องแต่งกายนักศึกษา พ.ศ. ๒๕๔๔บรรดากฎหมาย กฎ ระเบียบ ข้อบังคับ ประกาศ คำสั่งหรือมติอื่นใดที่ขัดหรือแย้งกับข้อบังคับนี้ให้ใช้ข้อบังคับนี้แทนข้อ ๔ ในข้อบังคับนี้มหาวิทยาลัย หมายความว่ามหาวิทยาลัยเทคโนโลยีพระจอมเกล้าพระนครเหนือคณะ หมายความว่าส่วนงานตามประกาศมหาวิทยาลัยเทคโนโลยีพระจอมเกล้าพระนครเหนือ ว่าด้วยการจัดตั้งส่วนงานในมหาวิทยาลัยเทคโนโลยีพระจอมเกล้าพระนครเหนือที่มีการจัดการเรียนการสอนอธิการบดี หมายความว่า อธิการบดีมหาวิทยาลัยเทคโนโลยีพระจอมเกล้าพระนครเหนือนักศึกษา หมายความว่านักศึกษามหาวิทยาลัยเทคโนโลยีพระจอมเกล้าพระนครเหนือหลักสูตรในเวลา หมายความว่าหลักสูตรที่สภามหาวิทยาลัยกำหนดให้มีการจัดการเรียนการสอนในเวลาราชการในระดับปริญญาบัณฑิตและได้รับปริญญาบัตร โดยมีกำหนดเวลาการศึกษาที่แน่นอนหลักสูตรนอกเวลา หมายความว่าหลักสูตรที่สภามหาวิทยาลัยกำหนดให้มีการจัดการเรียนการสอนนอกเวลาราชการ (ภาคค่ำ)ในระดับปริญญาบัณฑิตและได้รับปริญญาบัตร โดยมีกำหนดเวลาการศึกษาที่แน่นอนงานพิธี หมายความว่างานที่มหาวิทยาลัยหรือหน่วยงานอื่นใดจัดขึ้นตามขนบธรรมเนียมประเพณีการปฏิบัติหรือประเพณีที่สำคัญ แต่มิได้กำหนดให้เป็นงานรัฐพิธีหรือราชพิธีงานราชพิธี หมายความว่างานที่ทรงพระกรุณาโปรดเกล้าโปรดกระหม่อม กำหนดไว้เป็นประจำตามราชประเพณีรัฐพิธี หมายความว่างานที่รัฐจัดขึ้นเป็นธรรมเนียม มีหมายกำหนดการที่กำหนดไว้เป็นประจำสุภาพ หมายความว่า เรียบร้อยถูกต้องตามระเบียบของมหาวิทยาลัยหรือเรียบร้อยถูกกาลเทศะ ขนบธรรมเนียมประเพณีข้อ ๕ ให้อธิการบดีเป็นผู้รักษาการตามข้อบังคับนี้และให้มีอำนาจในการกำหนดระเบียบหรือประกาศเพื่อปฏิบัติให้เป็นไปตามข้อบังคับนี้กรณีมีปัญหาในการวินิจฉัยหรือการตีความเพื่อปฏิบัติตามข้อบังคับนี้ให้อธิการบดีเป็นผู้มีอำนาจในการวินิจฉัยชี้ขาด และให้ถือเป็นที่สุดหมวด ๑หมวดทั่วไป ข้อ ๖ เครื่องแบบเครื่องหมายและเครื่องแต่งกายนักศึกษา ตามข้อบังคับนี้ให้ใช้บังคับกับนักศึกษาที่กำลังศึกษาอยู่ในระดับปริญญาตรีหลักสูตรในเวลาส่วนนักศึกษาระดับปริญญาตรีหลักสูตรนอกเวลา (ภาคค่ำ)หรือนักศึกษาระดับสูงกว่าปริญญาตรีจะใช้เครื่องแบบเครื่องหมายและเครื่องแต่งกายตามข้อบังคับนี้ หรือแต่งกายแบบสุภาพก็ได้ข้อ ๗ การกำหนดให้ใช้เครื่องแบบเครื่องหมายและเครื่องแต่งกายนักศึกษาที่นอกเหนือจากที่กำหนดไว้ในข้อบังคับนี้ให้จัดทำเป็นประกาศของมหาวิทยาลัย หรือประกาศคณะ แล้วแต่กรณีตามความเหมาะสมหมวด ๒การแต่งกายนักศึกษา ข้อ ๘ ให้มีการแต่งกายของนักศึกษามหาวิทยาลัยเทคโนโลยีพระจอมเกล้าพระนครเหนือในโอกาสต่างๆ ดังนี้(๑) การแต่งกายนักศึกษาในเวลาเรียน ใช้สำหรับแต่งในเวลาเรียนปกติเวลาสอบ เวลาทำการและการติดต่อกับหน่วยงานภายในมหาวิทยาลัย(๒) การแต่งกายนักศึกษาเข้าฝึกปฏิบัติงาน หรือเรียนวิชาพลศึกษาใช้สำหรับการศึกษาภาคปฏิบัติ ใช้สำหรับแต่งในห้องปฏิบัติการหรือห้องทดลองหรือโรงประลองหรือการปฏิบัติการภาคสนามหรือในสนามกีฬา(๓) การแต่งกายนักศึกษาสำหรับงานพิธี ราชพิธีหรือรัฐพิธีใช้สำหรับแต่งในเวลาเข้าร่วมงานพิธีราชพิธีหรือรัฐพิธีหรือตามคำสั่งมหาวิทยาลัยข้อ ๙ การแต่งกายของนักศึกษาชายประกอบด้วย(๑) ทรงผม เป็นทรงสุภาพผมยาวไม่เกินปกคอเสื้อและห้ามทำสีผมผิดจากธรรมชาติ ห้ามไว้หนวดและเครา(ยกเว้นนักศึกษาที่มีข้อบังคับทางศาสนาหรือจารีตประเพณี)(๒) เสื้อ ให้ใช้คอปกเชิ้ตปลายแหลม แขนสั้นเพียงเหนือศอก(ไม่ผ่าปลายแขน) หรือแขนยาวถึงข้อมือ ทำจากผ้าสีขาวเกลี้ยงไม่มีลวดลายมีความหนาพอสมควร ผ่าหน้าตลอด ติดกระดุม ๖ เม็ด ความยาวของเสื้อต่ำกว่าสะเอวเวลาสวมใส่เก็บปลายเสื้อไว้ในกางเกงให้เรียบร้อย(๓) เนคไท มีเครื่องหมายของมหาวิทยาลัย รูปแบบสีและขนาดเป็นไปตามที่มหาวิทยาลัยกำหนด(๔) กางเกง สีดำ หรือสีกรมท่า แบบทรงสากล ไม่รัดรูป ผ่าใส่ซิบด้านหน้าไม่มีจีบ ขายาวถึงหลังเท้าของผู้สวมใส่ไม่พับปลายขามีหูทำจากผ้าชนิดและสีเดียวกันสำหรับสอดคาดเข็มขัดเวลาสวมใส่ให้ทับชายเสื้อไว้ให้เรียบร้อย (ห้ามใช้ผ้ายีนส์)(๕) เข็มขัด สีดำใช้กับหัวเข็มขัดทำด้วยโลหะรูปแบบตามที่มหาวิทยาลัยกำหนด(๖) รองเท้า สีดำหรือสีน้ำตาลเข้มหุ้มส้น ไม่มีลวดลาย(๗) ถุงเท้า แบบสุภาพสีดำ สีน้ำตาลเข้ม หรือสีขาวข้อ ๑๐ การแต่งกายของนักศึกษาหญิง ประกอบด้วย(๑) ทรงผม เป็นทรงสุภาพและห้ามทำสีผมผิดจากธรรมชาติ(๒) ผ้าคลุมศีรษะ สีขาวเกลี้ยง เนื้อผ้าไม่บาง ไม่มีลวดลายกลัดเครื่องหมายมหาวิทยาลัยบนผ้าคลุมด้านซ้าย(๓) เสื้อ ให้ใช้ผ้าสีขาวเกลี้ยงไม่มีลวดลาย มีความหนาพอสมควรคอปกเชิ้ตปลายแหลมแขนสั้นเพียงเหนือศอก (ไม่ผ่าปลายแขน) ปลายแขนทำเป็นสาบตลบขึ้นมีสาบด้านหลังพอเหมาะกับรูปร่างและไม่รัดรูป ผ่าหน้าตลอดทำสาบตลบเข้าข้างในกว้าง๓๐ มิลลิเมตร ติดกระดุม ๕ เม็ด ความยาวของเสื้อต่ำกว่าสะเอวเวลาสวมใส่เก็บปลายเสื้อไว้ในกระโปรงให้เรียบร้อย(๔) กระโปรง สีดำหรือสีกรมท่า แบบทรงสุภาพ ไม่มีลวดลายความยาวเสมอเข่า (ห้ามใช้ผ้ายีนส์)(๕) กระดุม ทำด้วยโลหะสีเงินขนาดเส้นผ่าศูนย์กลาง ๑๗ มิลลิเมตรรูปแบบตามที่มหาวิทยาลัยกำหนด(๖) เข็มเครื่องหมายให้มีเข็มเครื่องหมายของมหาวิทยาลัยเฉพาะส่วนมหามงกุฎทำด้วยโลหะสีเงิน กว้าง ๒๓มิลลิเมตร สูง ๓๐ มิลลิเมตร ประดับหน้าอกด้านซ้าย รูปแบบตามที่มหาวิทยาลัยกำหนด(๗) เข็มขัด สีดำใช้กับหัวเข็มขัดทำด้วยโลหะ รูปแบบตามที่มหาวิทยาลัยกำหนด(๘) รองเท้า หุ้มส้นหรือมีสายรัดส้น สีดำ สีน้ำตาล หรือสีขาวแบบสุภาพหมวด ๓การแต่งกายนักศึกษาเข้าฝึกปฏิบัติงานหรือเรียนวิชาพลศึกษา ข้อ ๑๑ การแต่งกายของนักศึกษาชายในเวลาฝึกปฏิบัติงานประกอบด้วย(๑) ทรงผม ตามข้อ ๙ (๑)(๒) เสื้อ ให้ใช้คอปกฮาวายแขนสั้นยาวเพียงศอกไม่ผ่าปลายแขนความยาวของเสื้อถึงบริเวณสะโพกทำจากผ้าชนิดหนาที่หน้าอกด้านขวาปักเครื่องหมายมหาวิทยาลัยเฉพาะส่วนมหามงกุฎด้วยด้ายที่ทำจากไหมสีแสดและด้านล่างเครื่องหมายมีชื่อมหาวิทยาลัยเทคโนโลยีพระจอมเกล้าพระนครเหนือและใต้ชื่อมหาวิทยาลัยปักคณะที่นักศึกษาสังกัด มีกระเป๋าแบบจีบแตก ๓ ใบด้านบนซ้าย๑ ใบ และด้านล่าง ๒ ใบ ด้านหลังเสื้อจับจีบคู่มีสายคาดยาวตลอด(ห้ามมิให้ปักสัญลักษณ์อื่นใดนอกเหนือจากที่มหาวิทยาลัยกำหนด)การสวมใส่ติดกระดุมเรียบร้อย หากสวมทับเสื้อยืดต้องเป็นสีขาวล้วนไม่มีลวดลาย(๓) กางเกง ให้ใช้ตามข้อ ๙ (๔) การสวมใส่ให้เรียบร้อย(๔) เข็มขัด ให้ใช้ตามข้อ ๙ (๕)(๕) รองเท้า หนังหรือผ้าใบ แบบสุภาพใช้กับถุงเท้าสีสุภาพข้อ ๑๒ การแต่งกายของนักศึกษาหญิงในเวลาฝึกปฏิบัติงานประกอบด้วย(๑) ทรงผม ตามข้อ ๑๐ (๑)(๒) เสื้อตามลักษณะและแบบข้อ ๑๑ (๒) การสวมใส่ติดกระดุมให้เรียบร้อย(๓) กระโปรงหรือกางเกงเป็นไปตามลักษณะการฝึกปฏิบัติงานที่คณะกำหนดไว้ตามความเหมาะสม การสวมใส่เรียบร้อย(ห้ามใช้ผ้ายีนส์)(๔) เข็มขัด ตามลักษณะและแบบข้อ ๑๐ (๗)(๕) รองเท้า หนังหรือผ้าใบ แบบสุภาพหรือตามข้อ ๑๐ (๘)ข้อ ๑๓ การแต่งกายของนักศึกษาชาย-หญิงในเวลาเรียนวิชาพลศึกษาประกอบด้วย(๑) ทรงผม ตามข้อ ๙ (๑) และข้อ ๑๐ (๑)(๒) เสื้อให้ใช้คอปกแขนสั้นยาวเพียงเหนือศอกทำจากผ้ายืดชนิดหนาพอสมควรแบบและสีเป็นไปตามที่มหาวิทยาลัยกำหนด เวลาสวมใส่เอาชายเสื้อไว้ในกางเกงให้เรียบร้อย(๓) กางเกง ขายาวทำจากผ้ายืดหรือผ้าร่มสีสุภาพแบบและสีตามที่มหาวิทยาลัยกำหนด(๔) รองเท้า ผ้าใบหรือรองเท้ากีฬาแบบและสีสุภาพ ใช้กับถุงเท้าสีสุภาพหมวด ๔การแต่งกายนักศึกษาสำหรับงานพิธีราชพิธีหรือรัฐพิธี ข้อ ๑๔ ให้นักศึกษาชายและนักศึกษาหญิงของมหาวิทยาลัยแต่งกายในงานพิธีต่าง ๆ ของมหาวิทยาลัยหรือตามคำสั่งมหาวิทยาลัยตามที่ได้กำหนดไว้ในข้อ๙ หรือข้อ ๑๐ แล้วแต่กรณีข้อ ๑๕ การแต่งกายของนักศึกษาในงานราชพิธีหรือรัฐพิธีประกอบด้วย(๑) นักศึกษาชายก. ทรงผม ตามข้อ ๙ (๑)ข. เสื้อ ให้ใช้เสื้อนอกแขนยาวแบบราชการสีขาวค. เข็มเครื่องหมาย ทำด้วยโลหะสีทองแบบเครื่องหมายมหาวิทยาลัยเฉพาะส่วนมหามงกุฎ ขนาดกว้าง ๑๘ มิลลิเมตร สูง ๒๕มิลลิเมตร ใช้ติดคอเสื้อทั้งสองด้านง. กระดุม ทำด้วยโลหะสีทอง เส้นผ่าศูนย์กลาง ๒๑ มิลลิเมตรมีลายดุนนูนเครื่องหมายมหาวิทยาลัยเฉพาะส่วนมหามงกุฎ จำนวน ๕ เม็ดจ. กางเกง ทรงสากลสีขาว ผ้าชนิดเดียวกันกับเสื้อ ไม่รัดรูปขายาวถึงหลังเท้าไม่พับปลายขาผ่าตรงส่วนหน้า มีกระเป๋าตามแนวตะเข็บข้างฉ. รองเท้าหนังสีดำหุ้มส้น ชนิดผูก ไม่มีลวดลายไม่ติดโลหะใช้กับถุงเท้าสีดำ(๒) นักศึกษาหญิงก. ทรงผม ตามข้อ ๑๐ (๑)ข. เสื้อ ให้ใช้เสื้อแบบนักศึกษาตามลักษณะและแบบข้อ ๑๐ (๓)และติดกระดุมที่คอเสื้อค. กระโปรง สีกรมท่า ทรงกว้างหรือทรงแคบไม่อัดจีบ (พลีท)แบบสุภาพยาวคลุมเข่าง. กระดุม ให้ใช้ตามข้อ ๑๐ (๕)จ. เข็มเครื่องหมาย ให้ใช้ตามข้อ ๑๐ (๖)ฉ. เข็มขัด ให้ใช้ตามข้อ ๑๐ (๗)ช. รองเท้าหนังสีดำ ส้นสูงหรือส้นเตี้ย แบบหุ้มส้นปิดปลายเท้าไม่มีลวดลายใช้กับถุงน่องสีเนื้อประกาศณ วันที่ ๓๑ พฤษภาคม พ.ศ. ๒๕๕๔ศาสตราจารย์เกษมสุวรรณกุลนายกสภามหาวิทยาลัยเทคโนโลยีพระจอมเกล้าพระนครเหนือ[เอกสารแนบท้าย]๑. การแต่งกายนักศึกษาสำหรับงานพิธี ราชพิธีหรือรัฐพิธี (ชาย)๒. การแต่งกายนักศึกษาสำหรับพิธี ราชพิธีหรือรัฐพิธี (หญิง)๓. การแต่งกายนักศึกษา สำหรับงานพิธี ราชพิธีหรือรัฐพิธี(ชาย-หญิง)๔. การแต่งกายนักศึกษาในเวลาเรียนปกติ เวลาสอบเวลาทำการและการติดต่อกับหน่วยงานภายในมหาวิทยาลัย(ชาย)๕. การแต่งกายนักศึกษาในเวลาเรียนปกติ เวลาสอบเวลาทำการและการติดต่อกับหน่วยงานภายในมหาวิทยาลัย(หญิง)๖. การแต่งกายนักศึกษาในเวลาเรียนปกติ เวลาสอบเวลาทำการและการติดต่อกับหน่วยงานภายในมหาวิทยาลัย(ดูข้อมูลจากภาพกฎหมาย)ปริยานุช/ผู้จัดทำ๑๘ สิงหาคม๒๕๕๔ณัฐวดี/ตรวจ๑๘ สิงหาคม๒๕๕๔[๑] ราชกิจจานุเบกษาเล่ม ๑๒๘/ตอนพิเศษ ๘๒ ง/หน้า ๓๙/๒๘ กรกฎาคม ๒๕๕๔